DA wys waarnemende Wes-Kaapse leier aanDemokratiese Alliansie “Bonginkosi Madikizela is verkies tydens ŉ provinsiale raadsvergadering wat in Worcester gehou is,” het Anton Bredell, Wes-Kaapse voorsitter, gesê. Madikizela is die LUR vir menslike nedersettings in die Wes-Kaap. Hy sal die DA vir die oorblywende deel van die huidige termyn lei waarna die volgende leier op 12 Augustus tydens die party se provinsiale kongres aangewys sal word. “Ek wil Madikizela namens die DA in die Wes-Kaap gelukwens met sy verkiesing tot provinsiale partyleier. Ons sien uit daarna om saam te werk,” het Bredell gesê. Patricia de Lille, burgemeester van Kaapstad, het onlangs as partyleier in die Wes-Kaap bedank.